ມີລາຍງານວ່າ ທ່ານອັບດູນລາ ອາດຈະຖອນໂຕ ຈາກການ ເລືອກຕັ້ງປະທານາທິບໍດີ ຮອບ 2 ໃນອັຟການິສຖານ
ຂ່າວສຳຄັນອື່ນໆ: ເຫດຣະເບີດ ໃນພາກຕາເວັນຕົກ ສຽງເໜືອ ຂອງປາກິສຖານ ເຮັດໃຫ້ມີຜູ້ເສັຽຊີວິດ 7 ຄົນ; ທ່ານນາງຄລິນຕັນ ເປີດການເຈຣະຈາ ສັນຕິພາບ ໃນພາກຕາ
ແຫລ່ງຂ່າວທີ່ໃກ້ຊິດກັບທ່ານ ABDULLAH ABDULLAH ຜູ້ສະມັກ ເປັນປະ ທານາທິບໍດີອັຟການິສຖານ ແຈ້ງວ່າ ທ່ານອາດ ຈະຖອນໂຕອອກຈາກ ການເລືອກຕັ້ງ ປະທານາ ທິບໍດີຮອບສອງ ແຂ່ງກັບປະທານາທິບໍດີ HAMID KARZAI ໃນອາທິດໜ້າ ຍ້ອນມີຄວາມວິຕົກກັງວົນ ກ່ຽວກັບຄວາມເຊື່ອຖື ໃນການປ່ອນບັດ ລາຍງານຂ່າວ ໄດ້ອ້າງຄຳເວົ້າຂອງເຈົ້າໜ້າທີ່ ທີ່ກ່າວວ່າ ທ່ານ ABDUL LAH ຈະຖອນໂຕ ອອກຈາກ ການເລືອກຕັ້ງປະທານາທິບໍດີ ຮອບສອງ ຖ້າຫາກ ບໍ່ມີການປະຕິບັດຕາມ ຄຳຮຽກຮ້ອງຂອງທ່ານພາຍໃນວັນເສົາມື້ນີ້ ທ່ານ ABDULLAH ໄດ້ຈົ່ມທຸກ ກ່ຽວກັບເຣື່ອງ ຄວາມຖືໃນການເລືອກຕັ້ງ ປະທານາທິບໍດີຮອບສອງ ແລະທວງໃຫ້ປົດ ຫົວໜ້າຄະນະກັມມະການເລືອກຕັ້ງ ຂອງອັຟການິສຖານ ຄືທ່ານ AZIZULLAH LODIN ແຕ່ທ່ານKARZAI ໄດ້ປະຕິເສດ ບໍ່ຍອມປະຕິບັດຕາມ ຣັຖມຸນຕຣີ ການຕ່າງປະເທດ ສະຫະຣັດທ່ານນາງ HILLARY CLINTON ກ່າວວ່າ ການບ໋ອຍຄອ໊ດ ໂດຍທ່ານ ABDULLAHຈະບໍ່ເປັນການ ປະນີປະນອມ ກ່ຽວກັບ ຄວາມຖືກຕ້ອງຊອບທັມ ໃນການເລືອກຕັ້ງແຕ່ຢ່າງໃດ ເຈົ້າໜ້າທີ່ ປາກິສຖານ ກ່າວວ່າເຫດຣະເບີດ ໃນເຂດພາກຕາເວັນຕົກສຽງເໜືອ ຂອງປະເທດ ໃນວັນເສົາມື້ນີ້ເຮັດໃຫ້ທະຫານ ປາກິສຖານ ເສັຽຊີວິດ 7 ຄົນແລະບາດເຈັບອີກ 11 ຄົນ ເຫດຮ້າຍທີ່ວ່ານີ້ ເກີດຂຶ້ນໃນເຂດ KHYBER ນຶ່ງມື້ ຫຼັງຈາກຣັຖມຸນຕຣີການຕ່າງ ປະເທດສະຫະຣັດ ທ່ານນາງ HILLARY CLINTON ສິ້ນສຸດ ການຢ້ຽມຢາມ ທີ່ມີການ ປະເຊີນໜ້າ ໃນລະຫວ່າງ ການຢ້ຽມຢາມ ເປັນເວລາ 3 ມື້ນັ້ນ ທ່ານນາງ CLINTON ໄດ້ຕັ້ງຄຳຖາມວ່າເປັນຫຍັງ ປາກິສຖານ ຈຶ່ງບໍ່ຈັບ ພວກຜູ້ນຳ ຂອງກຸ່ມກໍ່ການຮ້າຍ AL-QAIDAໂດຍເວົ້າວ່າ ຜູ້ໃດຜູ້ນຶ່ງ ໃນປາກິສຖານ ຕ້ອງຮູ້ວ່າ ພວກກ່ຽວຢູ່ໃສ? ນອກນັ້ນຣັຖມຸນຕຣີ ການຕ່າງປະເທດ ສະຫະຣັດ ຍັງໄດ້ກ່າວປ້ອງກັນ ນະໂຍບາຍ ຂອງສະຫະຣັດຕໍ່ຊາວປາກິສຖານ ທີ່ໄດ້ສະແດງ ຄວາມບໍ່ພໍໃຈ ກັບຄວາມຮຸນແຮງ ທີ່ເພີ້ມທະວີຂຶ້ນຢູ່ໃນຂົງເຂດ ຮວມທັງ ການໂຈມຕີ ດ້ວຍລູກສອນໄຟ ຈາກເຮືອບິນ ທີ່ບໍ່ມີຄົນຂັບຂອງສະຫະຣັດ ຕໍ່ເປົ້າໝາຍ ທີ່ສົງສັຍວ່າ ເປັນບ່ອນຫລົບລີ້ ຂອງພວກ ຫົວຮຸນແຮງໃນພາກຕາເວັນຕົກ ສຽງເໜືອ ຂອງປາກິສຖານ ຣັຖມຸນ ຕຣີການຕ່າງປະເທດສະຫະຣັດ ທ່ານນາງ HILLARY CLINTON ກຳລັງເຈຣະຈາຫາຣື ກັບເຈົ້າໜ້າທີ່ ອິສຣາແອລແລະປາແລສໄຕນ໌ ກ່ຽວກັບ ການລິເລີ້ມ ຂັ້ນຕອນ ການສ້າງສັນຕິ ພາບໃນພາກຕາເວັນອອກກາງ ຄືນໃໝ່ ທ່ານນາງ CLINTON ພ້ອມກັບທ່ານ GEORGE MITCHELLທູດພິເສດ ຂອງສະຫະຣັດ ໄດ້ພົບປະ ກັບປະທານາທິບໍດີ ປາແລສໄຕນ໌ ທ່ານ MAHMOUDABBAS ທີ່ ABU DHABI ນະຄອນຫລວງ ຂອງສະຫະຣັດ ອາຣັບເອເມີເຣັດ ນອກນັ້ນແລ້ວທ່ານນາງ ຍັງມີກຳນົດ ທີ່ຈະພົບປະ ກັບນາຍົກ ຣັຖມຸນຕຣີ ອິສຣາແອລ ທ່ານ BENJAMINNETANYAHU ທີ່ອິສຣາແອລ ຜູ້ນຳອິສຣາແອລ ກ່າວໃນມື້ວານນີ້ວ່າ ທ່ານຫວັງວ່າຈະໄດ້ສົນທະນາຫາຣື ກ່ຽວກັບການຟື້ນຟູູ ການເຈຣະຈາສັນຕິພາບ ກັບຝ່າຍປາແລສໄຕນ໌ໂດຍໄວ ເທົ່າທີ່ຈະໄວໄດ້ ນາຍົກຣັຖມຸນຕຣີ NETANYAHU ໃຫ້ທັສນະດັ່ງກ່າວຫລັງຈາກໄດ້ພົບປະ ກັບທ່ານ MITCHELL ທີ່ນະຄອນ ເຈຣູຊາແລັມ ສະມາຊິກສະພາແຫ່ງ ຊາດອະວຸໂສຂອງອີຣ່ານໄດ້ປະຕິເສດຕໍ່ຂໍ້ຕົກ ລົງ ກັ່ນທາດຢູເຣນຽມ ຊຶ່ງໄດ້ຮັບການສນັບສນຸນ ໂດຍອົງການ ສະຫະປະຊາຊາດ ທີ່ແນໃສ່ ເພື່ອຫລຸດຜ່ອນຄວາມວິຕົກກັງວົນ ກ່ຽວກັບ ໂຄງການນິວເຄລັຽ ຂອງອີຣ່ານນັ້ນ ຫົວໜ້າຄະນະກັມມະການ ຄວາມໝັ້ນຄົງ ຂອງສະພາ ແຫ່ງຊາດອີຣ່ານ ກ່າວຕໍ່ສື່ມວນຊົນຂອງທາງການອີຣ່ານ ໃນວັນເສົາມື້ນີ້ວ່າ ຄະນະກັມມະການດັ່ງກ່າວ ໄດ້ຄັດຄ້ານຕໍ່ແຜນການ ທີ່ຈະໃຫ້ອີຣ່ານ ສົ່ງທາດຢູເຣນຽມ ໄປກັ່ນຢູ່ ໃນຕ່າງປະເທດ ທ່ານກ່າວຕື່ມວ່າ ບໍ່ມີການຄ້ຳປະກັນວ່າ ອີຣ່ານ ຈະໄດ້ຮັບເຊື້ອໄຟ ເພື່ອເປັນການແລກປ່ຽນ ດັ່ງທີ່ກຳນົດໄວ້ ໃນຂໍ້ຕົກລົງ ມີລາຍງານວ່າ ອີຣ່ານໄດ້ແຈ້ງໃຫ້ອົງການ ພະລັງງານ ປະຣະມະນູສາກົນ ຊາບວ່າ ອີຣ່ານຢາກໄດ້ ເຊື້ອໄຟນິວເຄລັຽສຳລັບເຕົາແຍກຂອງຕົນ ກ່ອນທີ່ອີຣ່ານ ຈະສົ່ງທາດ ຢູເຣນຽມຂອງຕົນໄປຍັງຕ່າງປະເທດ ຂໍ້ສເນີ ຂອງອົງ ການພະລັງງານ ປະຣະມະນູສາກົນ ແມ່ນແນໃສ່ເພື່ອປ້ອງກັນ ບໍ່ໃຫ້ອີຣ່ານ ກັ່ນທາດຢູເຣນຽມເອງ ຈົນເຖິງຈຸດທີ່ ອີຣ່ານສາມາດນຳໄປໃຊ້ ເພື່ອສ້າງອາວຸດນິວເຄລັຽ ອົງດາໄລລາມະຜູ້ ນຳທາງດ້ານຈິດໃຈ ຂອງຊາວທິເບດທີ່ລີ້ພັຍ ຢູ່ໃນຕ່າງປະເທດ ຊົງກ່າວຫາ ພວກຜູ້ນຳຂອງ ຈີນວ່າ ເຮັດໃຫ້ໂລກເຂົ້າໃຈຜິດ ກ່ຽວກັບ ສະຖານະການ ໃນທິເບດ ໃນການຖແລງ ຕໍ່ພວກນັກຂ່າວ ຕ່າງປະເທດທີ່ກຸງໂຕກຽວ ໃນວັນເສົາມື້ນີ້ ອົງດາໄລລາມະ ຊົງກ່າວວ່າ ປັກກິ່ງ ກຳລັງຫລອກລວງຊາວໂລກ ໃຫ້ຄິດວ່າ ສະຖານະການ ລະຫວ່າງປະຊາຊົນ ຊາວທິເບດ ແລະຊາວຈີນ ໄດ້ຮັບການປັບປຸງ ໃຫ້ດີຂຶ້ນ ການໃຫ້ທັສນະ ຂອງອົງດາໄລລາມະ ໄດ້ມີຂຶ້ນ ໃນການຕອບຄຳຖາມຂອງອົງການຂ່າວຊິນຫົວ ຂອງທາງການຈີນ ນັກຂ່າວໄດ້ ສເນີແນະວ່າ ວັທນະທັມຂອງຊາວທິເບດ ໄດ້ຮັບຄວາມນິຍົມ ຫລາຍຂຶ້ນ ໃນໝູ່ຊາວຈີນ ແລະທັງສອງຝ່າຍ ໄດ້ຮຽນຮູ້ເພື່ອຢູ່ຮ່ວມກັນ ແບບສັນຕິ ຜູ້ນຳທາງດ້ານຈິດໃຈ ຂອງຊາວທິເບດ ໄດ້ຊົງບອກເລີກບໍ່ຮັບພິຈາຣະນາ ກ່ຽວກັບຄວາມຄິດດັ່ງກ່າວ ແລະເວົ້າວ່າ ນັ້ນແມ່ນພາບພົດທີ່ຈີນພະຍາຍາມ ຢາກຈະສະແດງ ໃຫ້ທົ່ວໂລກໄດ້ເຫັນ ເຈົ້າໜ້າທີ່ ຟີລິບປິນ ກ່າວໃນວັນ ເສົາ ມື້ນີ້ວ່າ ພັຍອັນຕະລາຍຈາກລົມໄຕ້ຝຸ່ນ MIRINAE ແມ່ນຜ່ານພົ້ນໄປແລ້ວ ຫລັງຈາກ ພາຍຸດັ່ງກ່າວໄດ້ພັດຜ່ານ ເກາະລູຊອນ ຊຶ່ງ ເປັນເກາະ ສຳຄັນສຸດ ຂອງຟີລິບປິນ ໃນຄືນແລ້ວນີ້ ກຳລັງມີການຊັ່ງຊາ ເບິ່ງຈຳນວນ ພວກເສັຽຊີວິດ ແລະຫາຍສາບສູນ ແຕ່ກໍຄາດວ່າຈະມີພວກບາດ ເຈັບລົ້ມຕາຍ ແລະເສັຽຊີວີດ ໃນຈຳນວນບໍ່ຫລາຍ ມາຮອດປັດຈຸບັນມີຢ່າງນ້ອຍ 2 ຄົນແລ້ວ ໄດ້ຮັບການຢືນຢັນ ວ່າເສັຽຊີວິດ ໄຕ້ຝຸ່ນ MIRINAEໄດ້ພັດຂຶ້ນຝັ່ງ ທີ່ແຂວງ QUEZON ໃນພາກຕາເວັນອອກ ຂອງຟິລິບປິນຫລັງຈາກຕອນທ່ຽງຄືນ ຂອງແລງວັນສຸກ ໜ້ອຍນຶ່ງ ຊຶ່ງໄດ້ບັງຄັບ ໃຫ້ປະຊາຊົນຈຳນວນຫລາຍພັນຄົນ ຕົກຄ້າງຢູ່ຕາມ ຄິວຣົດໂດຍສານ ແລະທ່າເຮືອຂ້າມຟາກແລະຍັງໄດ້ບັງຄັບ ໃຫ້ມີການຍົກເລີກ ຖ້ຽວບິນຕ່າງໆ ຈາກນະຄອນຫລວງມະນີລາອີກດ້ວຍ ໜ່ວຍຍາມຝັ່ງ ຂອງຟີລິບປິນ ໄດ້ສັ່ງໃຫ້ໂຈະ ການເດີນທາງໄປມາທາງທະເລທຸກຢ່າງ ຊຶ່ງເຮັດໃຫ້ ຊາວຟີລິບປິນ ຫລາຍໆສິບພັນຄົນ ທີ່ພວມຈະເດີນທາງກັບຄືນບ້ານ ເພື່ອສລອງວັນນັກບຸນ ໃນທ້າຍສັບປະດານີ້ ຕ້ອງໄດ້ຕົກຄ້າງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ